मणि महेश समिति ने करवाया 6 कन्याओं का सामूहिक विवाह
श्रीगंगानगर | श्रीमणि महेश लंगर सेवा समिति की ओर से बुधवार को 6 जरूरतमंद कन्याओं का विवाह करवाया गया। शिव लंगर सेवा समिति में हुए इस आयोजन में पांच कन्याओं की आनंद कारज एक की शादी वैदिक मंत्रों के उच्चारण से कराई गई। इस दौरान दूल्हा-दुल्हन को आठवां फेरा भी दिलवाया गया, जिसके तहत उन्हें कन्या भ्रूण हत्या नहीं करने पर्यावरण को बचाने के लिए प्रेरित किया। समिति के प्रांगण में बारात का धूमधाम से स्वागत किया गया। इसके बाद ढुकाव रवाना होकर कोडा चौक, बस स्टैंड श्री गुरूनानक गर्ल्स स्कूल होते हुए वापस समिति पहुंचा। इस दौरान कन्या पक्ष की महिलाओं की ओर से शादी के मंगल गीत भी गाए गए।
बारातकी सेवा, दुल्हनों को दिया घरेलू सामान
समितिसचिव रमेश मिढ्ढा ने बताया कि विवाह में दुल्हनों को घरेलू जरूरत का सामान दिया गया। इसमें कन्याओं के आभूषण, बर्तन, वस्त्र आदि शामिल हैं। वहीं पर्यावरण के दृष्टिगत दूल्हों को साइकिल दी गई। वर-वधू पक्ष के लोगों के लिए भोजन की व्यवस्था भी समिति ने की। इसमें समाजसेवी जयदीप बिहाणी, विजय गोयल, यूआईटी अध्यक्ष संजय महीपाल, तेजेंद्रपालसिंह टिम्मा, राजेंद्र कुक्कड़, मनीराम सेतिया, समिति प्रधान रिंकू वाट्स कोषाध्यक्ष श्याम सुंदर स्वामी आदि का सहयोग रहा।
पर्यावरण बेटी बचाव की शपथ लेते नवविवाहित जोड़े।
hin_Deva hin_Deva hin_Deva hin_Deva hin_Deva